*Feliratok:*

Ma este – Csend-kert, belépés csak a bejáraton

Csend-kert bejárat

Csend-kert Zsoltárírás

Írj Istennek egy mondatot az élményedről!

Lenézem egy szolgatársamat…

Ha így érzel, mosd meg a kezed ebben a tálban:

Uram, tisztítsd meg a lelkemet! Akarom úgy látni-szeretni őt, ahogy Te.

Nem voltam hű azzal, akit rám bíztál…

Ha így érzel, mosd meg a kezed ebben a tálban:

Uram, tisztítsd meg a lelkemet! Akarom úgy szolgálni őt, ahogy Te.

*„Ha valaki szomjazik, jöjjön hozzám és igyék.” (Jn 7,37)*

Bűnvallás szoba

*„Uram, nem fuvalkodik fel a szívem, nem kevély a tekintetem. Nem törekszem arra, ami túl nagy és elérhetetlen nekem. Inkább csitítottam, csendesítettem lelkemet, mint anya a gyermekét. Mint a gyermek, olyan most a lelkem.” (Zsolt 131,1–2)*

*„Veletek vagyok minden napon, a világ végezetéig.” (Mt 28,20)*

**Imaséta útvonalterv**

Az imasétát a konferencia létszáma miatt nagyon hosszúra terveztük. Szeretnénk, hogy minél többen részt vehessenek. Nem szükséges végigmenni az egész úton. Mindenképpen a tizenegyedik, „Befejezőállomásnál” lépj ki az imasétából!

Kezdd a sétát a Csend-kertnél!

Ide négyszer térsz vissza. Az itteni élményedről mindig írhatsz (kérjük, hogy írj is) egy ima-mondatot a Csend-kert bejáratánál található asztalon levő papírokra.

**Első állomás**

**Csendszékek**

Hallgasd a csend szépségét! Beszélj Istennek arról a szépségről, amit hallasz!

Menj tovább a főépület emeletére!

**Második állomás**

**Ima és séta**

A Csend-kerttől visszafelé sétáld végig a kertet, a konferenciaépületeket bármely útvonalon.
Imádkozz az egyházért, a lelkészekért!

**Harmadik állomás**

**Kézmosó tálak**
Útközben kezet moshatsz a két oldalt található tálakban. Nem kell azonnal mindkettőnél.

Térdelj le!

**Negyedik állomás**

**Szentlélek-váró és Miatyánk tábla**

A teremben zene szól, foglalj helyet valahol!

*„Ha valaki szomjazik, jöjjön hozzám és igyék.” (Jn 7,37)*

Mondd el Jézusnak, miért szomjazol a Szentlélek után!
Kérd, hogy töltse be a lelkedet! Várd hittel!

Imádkozz, mondd el a Miatyánkot!

Válassz három-négy szót a Miatyánkból, és írd le kis vagy nagy betűkkel erre a papírra! Ha lehet, álljon össze az ima több résztvevő leírásából. Nem kell, hogy sorban legyenek a szavak!

Gyere vissza a Csend-kertbe!

**Ötödik állomás**

**Csillagnéző**

Feküdj ki egy pokrócra, és nézd a csillagokat!

A teremtést, a Teremtőt nézd a lelkeddel! Legalább öt percet tölts el csendben!
Fogalmazz meg egy hálamondatot! A bejáratnál lesznek lapok, itt írd le a hálamondatodat a többiekéhez csatolva!

Indulj vissza, a főépület 2. emeletére! (Galéria)

**Hatodik állomás**

**Gyertya-asztal és imadoboz**

Gyújts meg egy gyertyát és imádkozz valakiért, akiért senki sem imádkozik. Letérdelhetsz…

Írj egy imakérést, amiért szeretnéd, hogy sokan imádkozzanak, és dobd be a dobozba! Emeld fel a dobozt Isten előtt, és imádkozz a kérésekért!
Az imadobozban már benne vannak hatvan javítóintézeti lány és egy százharminc fős tinitábor imakérései.

Gyere vissza a Csend-kertbe!

**Hetedik állomás**

**Dupla székek**

Kérd Jézust, hogy üljön le melléd! Beszélj hozzá és hallgasd meg, amit mond!

Fogalmazz meg egy hálamondatot! A bejáratnál lesznek lapok, itt írd le a hálamondatodat a többiekéhez csatolva.

Indulj vissza a főépület emeletére!

**Nyolcadik állomás**

**Ige-séta**

A Csend-kert bejáratánál vegyél fel az asztalról egyet az igés kártyák közül, és olvasd el!

Útközben a főépület felé olvasd el újra meg újra az igét! Mondogasd magadban! Leülhetsz valahol elmélkedni rajta.

**Kilencedik állomás**

**Bűnvallás-asztalok**

Írj le egy bűnt, ami élvezetet okozott! (Egy papírra csak egyet.)
Imádkozz érte, közben gyűrd össze, és tépd szét: Kárnak és szemétnek ítélem!
Dobd ki a szemeteskukába!
Folytathatod másikkal, ha úgy érzed…

Amikor kijöttél, hagyd nyitva az ajtót! Egyszerre egy ember legyen bent!

**Tizedik állomás**

**Kereszt-ima és Hálával alkotó asztal**

Vegyél kezedbe egy keresztet az asztalról!
Imádkozz magadért! Gondolj arra, hogy valamikor a jövőben szükséged lesz imára.

Mit jelent számodra, hogy téged Isten a saját képére teremtett? Fejezd ki, rajzolj, gyurmázz!

Térj vissza a Csend-kertbe!

**Tizenegyedik**, **befejező állomás**

Kérjük, mindenképpen itt fejezd be az imasétát!
Olvasd el itt a záró gyakorlatot!

*„Veletek vagyok minden napon, a világ végezetéig.” (Mt 28,20)*

Krisztus itt van, ezt már érzed. Csukd be a szemed, képzeld el a feltámadott Krisztust! Imádkozz, szólítsd meg, szólj hozzá! Az is lehet, hogy csak ülsz csendben, és nézed őt.